text: [{"text_idx": "#000004", "text": "Evni\u00f0 i\u0301 leikinum er einki broytt si\u0301\u00f0an sjeytia\u0301rini \u2013 ti\u0301verri, kunnu vit siga: Stri\u0301\u00f0i\u00f0 hja\u0301 ti\u0301 vanliga fo\u0301lkinum at yvirliva og kla\u0301ra seg vi\u00f0 teimum fa\u0301u oyrunum, mann hevur eftir, ta\u0301 skatturin er farin vi\u00f0 si\u0301num og bankin og streymurin og oljan og alt hitt vi\u00f0 si\u0301num, er enn li\u0301ka aktuelt. I\u0301 leikinum gera konurnar uppreistur, ta\u0301 pri\u0301sirnir a\u0301 matv\u00f8rum enn einafer\u00f0 fara upp: I\u0301 sta\u00f0in fyri at gjalda ta\u00f0, ta\u00f0 kostar, so gjalda t\u00e6r ta\u00f0, ta\u00f0 kosta\u00f0i i\u0301 gja\u0301r ella i\u0301 si\u0301\u00f0stu viku \u2013 og summar gjalda ennta\u0301 slett einki. Hesar o\u0301lo\u0301gligu matv\u00f8rur mugu to\u0301 kro\u0301gvast, fyrst fyri monnunum og si\u0301\u00f0an fyri politinum, og knappliga eru allar konur i\u0301 grannalagnum uppa\u0301 vegin samstundis \u2013 og allar i\u0301 minst ni\u0301ggjunda ma\u0301na\u00f0! Ta\u00f0, sum stendst burturu\u0301r, er hv\u00f8rki meir ella minni enn ein reindyrka\u00f0 farsa!"}]